রহকিম কর্নওয়াল

রহকিম রশন শেন কর্নওয়াল (ইংরেজি: Rahkeem Cornwall; জন্ম: ১ ফেব্রুয়ারি, ১৯৯৩) অ্যান্টিগুয়ীয় বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ২০১০-এর দশকের শেষদিক থেকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে অ্যান্টিগুয়া হকসবিলস, লিওয়ার্ড আইল্যান্ডস, সেন্ট লুসিয়া জুকস দলের প্রতিনিধিত্ব করেন দীর্ঘ ৬ ফুট ৬ ইঞ্চি উচ্চতার অধিকারী ও ‘জিম্বো’ ডাকনামে পরিচিত রহকিম কর্নওয়াল। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী তিনি। অ্যান্টিগুয়ার তৃতীয় বৃহত্তম শহর লিবার্টায় তার জন্ম। ৫৩টি প্রথম-শ্রেণীর ক্রিকেট খেলায় অভিজ্ঞতাপুষ্ট কাকা উইল্ডেন কর্নওয়ালের পদাঙ্ক অনুসরণ করে ক্রিকেটের সাথে যুক্ত হন। ২০১৪ সাল থেকে রহকিম কর্নওয়ালের প্রথম-শ্রেণীর খেলোয়াড়ী জীবন চলমান রয়েছে। টেস্ট দলে অন্তর্ভুক্তির পূর্বে প্রত্যেক মৌসুমেই কমপক্ষে ৪০ উইকেটের সন্ধান পেয়েছেন তিনি। লিওয়ার্ড আইল্যান্ডস দলে খেলছেন ও ক্যারিবীয় প্রিমিয়ার লীগে অ্যান্টিগুয়া হকসবিলসের সদস্য তিনি। জুলাই, ২০১৬ সালে সফররত ভারতীয় একাদশের বিপক্ষে খেলার জন্যে তাকে ওয়েস্ট ইন্ডিজ ক্রিকেট বোর্ড সভাপতি একাদশের সদস্যরূপে মনোনীত করা হয়। দলের প্রথম ইনিংসে ৪১ রান তুলে সর্বোচ্চ রান সংগ্রাহক হন। এরপর, ভারতীয় ইনিংস থেকে পাঁচ-উইকেট লাভ করেন। ২০১৭ সালে একই দলের সদস্য থেকে সফররত ইংরেজ দলের বিপক্ষে খেলেন। ১২৩ রানের জুটি গড়েন। নিজে করেন ৫৯ রান। এ পর্যায়ে দলের সংগ্রহকে ৫৫/৫ থেকে ২৩৩ রানে নিয়ে যান। এরপর তিনি সুনিয়ন্ত্রিত বোলিং করে ১ উইকেট লাভ করেন। ঐ খেলায় তার দল স্বল্প ব্যবধানে পরাভূত হয়। ২০১৭ সালে রিজিওন্যাল সুপার৫০ প্রতিযোগিতায় ৫০ গড়ে ২৫২ রান তুলে আন্তর্জাতিক ক্রিকেটের উপযোগী করে নিজেকে গড়েন। এ পর্যায়ে তার স্ট্রাইক রেট প্রায় ১২০ ছিল। এছাড়াও, ওভার প্রতি ৩.৬৩ গড়ে দশ উইকেট পেয়েছেন। ঐ সময়ে দল নির্বাচকমণ্ডলীর সভাপতি কোর্টনি ব্রাউন মন্তব্য করেন যে, ‘কর্নওয়ালকে বিশেষ প্রতিভাবান হিসেবে চিহ্নিত করা হয়েছে, তবে বড়দের দলে খেলার জন্যে বিশেষ প্রশিক্ষণ গ্রহণসহ তাকে আরো মনোযোগী হতে হবে।’ এপ্রিল, ২০১৭ সালে রিজিওন্যাল ফোর ডে কম্পিটিশনে লিওয়ার্ড আইল্যান্ডস দলের অধিনায়কত্ব করেন। নিয়মিত অধিনায়ক কিরণ পাওয়েলের ওয়েস্ট ইন্ডিজের টেস্ট দলে ডাক পড়ায় গায়ানার বিপক্ষে তিনি দলকে পরিচালনা করার সুযোগ পান। ঐ প্রতিযোগিতায় তিনি যৌথভাবে তৃতীয় সর্বোচ্চ উইকেটধারী হন। সংখ্যার দিক দিয়ে দলের সর্বোচ্চ ছিলেন। এরপর বেশ কয়েক মাস ইংল্যান্ডে অবস্থান করেন। এ সময়ে তিনি টেমস ডিটন সিসির পক্ষে খেলেন। গুরুত্বপূর্ণ বোলার হিসেবে খেলার পাশাপাশি মারকূটে ব্যাটসম্যানের ভূমিকায় অবতীর্ণ হয়েছিলেন। পরবর্তী দুই বছরে লিওয়ার্ড আইল্যান্ডসের পক্ষে অল-রাউন্ডার হিসেবে চমৎকার ক্রীড়াশৈলী প্রদর্শনে সচেষ্ট হন। এরফলে, ওয়েস্ট ইন্ডিজ এ দলের সদস্যরূপে শ্রীলঙ্কা গমন করেন। ১৯ গড়ে ২৩ উইকেট পান। ২০১৭ সালে সফররত ভারতীয় একাদশের বিপক্ষে খেলেন। বিরাট কোহলি ও চেতেশ্বর পুজারা’র উইকেট লাভ করেন তিনি। ২০১৮ সালে ইংল্যান্ড লায়ন্স ক্যারিবীয় দ্বীপপুঞ্জ সফরে আসে। ১৮.৪২ গড়ে ১৯ উইকেট নিয়ে অতিথি দলকে ৩-০ ব্যবধানে পরাজিত করতে সবিশেষ ভূমিকা রাখেন। ২০১৭ সালে সভাপতি একাদশের সদস্যরূপে প্রস্তুতিমূলক খেলায় পাকিস্তানি একাদশের মুখোমুখি হন। অক্টোবর, ২০১৬ সালে ওয়েস্ট ইন্ডিজ এ দলের সদস্যরূপে শ্রীলঙ্কা গমন করেন। তিনটি অনানুষ্ঠানিক টেস্ট নিয়ে গড়া সিরিজের প্রত্যেকটিতেই তার অংশগ্রহণ ছিল। ব্যাট হাতে তিনি বেশ নিরাশ করেন। তবে, ২০-এর কম গড়ে ২৩ উইকেট নিয়ে সর্বোচ্চ উইকেট সংগ্রাহকে পরিণত হন। আগস্ট, ২০১৯ সালে ক্রিকেট ওয়েস্ট ইন্ডিজ কর্তৃক বর্ষসেরা চ্যাম্পিয়নশীপ খেলোয়াড়ের সম্মাননাপ্রাপ্ত হন। একই মাসের শেষদিকে ওয়েস্ট ইন্ডিজের পক্ষে আন্তর্জাতিক ক্রিকেটে প্রথমবারের মতো খেলার সুযোগ লাভ করেন। এছাড়াও, টেস্ট ক্রিকেটের ইতিহাসে সর্বাধিক ওজনধারী খেলোয়াড়ের রেকর্ড গড়েন। ১৪০ কেজির (২২ স্টোন) অধিক ওজন তার। লিওয়ার্ড আইল্যান্ডসের পক্ষে প্রথম-শ্রেণীর ক্রিকেটে ও লিস্ট এ ক্রিকেট - উভয় পর্যায়েই দ্বিতীয় সর্বোচ্চ উইকেট সংগ্রাহক তিনি। কেবলমাত্র কিরণ পাওয়েল লিস্ট এ ক্রিকেটে দলের পক্ষে তারচেয়ে অধিক চারটি শতরান করেছেন। ২০১৭ সালে ক্যারিবীয় প্রিমিয়ার লীগের পরবর্তী আসরে খেলার জন্যে সেন্ট লুসিয়া স্টার্সের পক্ষে চুক্তিবদ্ধ হন। দলের জন্যে এ মৌসুমটি নিরাশাজনক হলেও রহকিম কর্নওয়াল দলের অন্যতম উদীয়মান খেলোয়াড় ছিলেন। ঐ প্রতিযোগিতা শেষে দলের দ্বিতীয় সেরা ব্যাটিং গড়ের অধিকারী ছিলেন। এছাড়াও মিতব্যয়ী বোলার ছিলেন। নিজস্ব সেরা খেলা প্রদর্শন করেও বার্বাডোস ট্রাইডেন্টসের বিপক্ষে তার দল পরাজয়ের মুখোমুখি হয়। ব্যাটিং উদ্বোধনে নেমে ২৬ বলে অর্ধ-শতরান করেন। এটিই তার টি২০ ক্রিকেটে প্রথম অর্ধ-শতরান ছিল। ১৯৬ রানে জয়ের লক্ষ্যমাত্রায় নেমে কিরণ পোলার্ডের বাউন্সারে পেটে আঘাতপ্রাপ্ত হন ও রিটায়ার্ড হার্ট হতে বাধ্য হন। এ পর্যায়ে তার দলের ৩ ওভারে ৪৭ রানের দরকার পড়ে। তবে, তার এ সিদ্ধান্তকে পোলার্ড ভালোভাবে দেখেননি। ঐ খেলায় সেন্ট লুসিয়া পরাজিত হয়েছিল। ২০১৮-১৯ মৌসুমের রিজিওন্যাল সুপার৫০ প্রতিযোগিতায় লিওয়ার্ড আইল্যান্ডসের পক্ষে সর্বোচ্চ উইকেট শিকারী ছিলেন। আট খেলায় চৌদ্দটি ডিসমিসাল ঘটিয়েছেন তিনি। এরপর, একই মৌসুমের রিজিওন্যাল ফোর ডে কম্পিটিশনে নয়টি খেলায় অংশ নেয়া সত্ত্বেও ৫৪ উইকেট নিয়ে শীর্ষ উইকেট সংগ্রাহকে পরিণত হন। এরফলে, তার দলের পয়েন্ট তালিকায় চলে আসতে তিনি বেশ ভূমিকা রাখেন। তবে, মৌসুমের শেষ খেলায় ভারপ্রাপ্ত অধিনায়কের দায়িত্ব পালনকালে ইনিংস ঘোষণা করে বিতর্কিত হন। প্রতিপক্ষ বার্বাডোসের বিপক্ষে হিসাবনিকাশে ভুল করায় তার দলকে দ্বিতীয় স্থান থেকে নিচে নেমে আসতে হয়। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন রহকিম কর্নওয়াল। ৩০ আগস্ট, ২০১৯ তারিখে কিংস্টনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৪ জুলাই, ২০২০ তারিখে ম্যানচেস্টারে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। তাকে এখনো কোন ওডিআইয়ে অংশগ্রহণ করার সুযোগ দেয়া হয়নি। আগস্ট, ২০১৯ সালে সফরকারী ভারত দলের বিপক্ষে টেস্ট দলে তাকে অন্তর্ভুক্ত করা হয়। রস্টন চেজের অনুপস্থিতিতে প্রথমবারের মতো ওয়েস্ট ইন্ডিজের পক্ষে খেলার জন্যে আমন্ত্রণ জানানো হয়। একই মাসে তাকে ক্রিকেট ওয়েস্ট ইন্ডিজ কর্তৃক বর্ষসেরা ঘরোয়া ক্রিকেটারের সম্মাননায় ভূষিত করা হয়। দুই সপ্তাহ পর ওয়েস্ট ইন্ডিজের ৩১৯তম খেলোয়াড় হিসেবে তাকে টেস্ট ক্যাপ দেয়া হয়। ৩০ আগস্ট, ২০১৯ তারিখে কিংস্টনে সিরিজের দ্বিতীয় টেস্টে ভারতের বিপক্ষে তার টেস্ট অভিষেক পর্ব সম্পন্ন হয়। ১৪০ কেজি (৩০৮ পাউন্ড/২২ স্টোন) ওজন নিয়ে টেস্ট ক্রিকেটের ইতিহাসে সবচেয়ে ওজনধারী খেলোয়াড়ের মর্যাদা পান। তবে, ১৮৯৯ সালে অবসরগ্রহণকারী ডব্লিউ. জি. গ্রেসের প্রকৃত ওজনের কোন রেকর্ড পাওয়া যায়নি। অক্টোবর, ২০১৯ সালে রিজিওন্যাল সুপার৫০ প্রতিযোগিতার ২০১৮-১৯ মৌসুমকে ঘিরে লিওয়ার্ড আইল্যান্ডসের সদস্যরূপে তাকে দলে রাখা হয়। পরের মাসে ভারতে অনুষ্ঠিত ২০১৯-২০ মৌসুমে আফগানিস্তান দলের বিপক্ষে এক-টেস্ট নিয়ে গড়া সিরিজে তাকে রাখা হয়। প্রতিপক্ষের বিপক্ষে তিনি তার প্রথম পাঁচ-উইকেট লাভ করেন। জুন, ২০২০ সালে ইংল্যান্ড গমনার্থে তাকে ওয়েস্ট ইন্ডিজের টেস্ট দলে ঠাঁই দেয়া হয়। তবে, মে, ২০২০ সাল থেকে শুরু হতে যাওয়া ঐ সফরটি বিশ্বব্যাপী মহামারী আকারে ছড়িয়ে পড়া কোভিড-১৯ ভাইরাসের কারণে জুলাই, ২০২০ সালে পিছিয়ে দেয়া হয়। জুলাই, ২০২০ সালে ক্যারিবীয় প্রিমিয়ার লীগের ২০২০ সালের আসর খেলার জন্যে তাকে সেন্ট লুসিয়া জুকসের সদস্য করা হয়। Parry, Richard (2020) Who is Rahkeem Cornwall? West Indies' 6 ft 6 in, 22 stone spin bowler, Evening Standard, 24 July 2020. Retrieved 24 July 2020. "Caribbean Premier League squads finalised"। Cricinfo। ESPN। ৬ জুন ২০১৩। সংগ্রহের তারিখ ৯ জুন ২০১৩।  "Player Profile: Rahkeem Cornwall"। ESPN Cricinfo। সংগ্রহের তারিখ ২০ জুন ২০১৩।  "West Indies unleash new monster"। NewsComAu (ইংরেজি ভাষায়)। সংগ্রহের তারিখ ২২ এপ্রিল ২০১৭।  Alkins, Royston (২২ এপ্রিল ২০১৭)। "Guyana left tottering on day-one after Cornwall's six-for – Stabroek News"। Stabroek News (ইংরেজি ভাষায়)। সংগ্রহের তারিখ ২২ এপ্রিল ২০১৭।  "Cricket Records | WICB Professional Cricket League Regional 4 Day Tournament, 2016/17 | Records | Most wickets | ESPN Cricinfo"। Cricinfo। সংগ্রহের তারিখ ২৫ এপ্রিল ২০১৭।  Limited, Jamaica Observer। "Windies President's XI dominate Pakistan in drawn game – Sport"। Jamaica Observer। ২৪ জুন ২০২১ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০১৭।  "Cricket Records | Records | West Indies A in Sri Lanka unofficial Test Series, 2016/17 – West Indies A | Batting and bowling averages | ESPN Cricinfo"। Cricinfo। সংগ্রহের তারিখ ১৪ ফেব্রুয়ারি ২০১৭।  "Jason Holder, Deandra Dottin dominate CWI awards"। ESPN Cricinfo। সংগ্রহের তারিখ ২০ আগস্ট ২০১৯।  "Leeward Islands Cricket Team Records & Stats | ESPNcricinfo.com"। Cricinfo। সংগ্রহের তারিখ ২০২০-০৯-৩০।  "Leeward Islands Cricket Team Records & Stats | ESPNcricinfo.com"। Cricinfo। সংগ্রহের তারিখ ২০২০-০৯-৩০।  "Leeward Islands Cricket Team Records & Stats | ESPNcricinfo.com"। Cricinfo। সংগ্রহের তারিখ ২০২০-০৯-৩০।  "HERO CPL PLAYER DRAFT 2017 CPL T20"। www.cplt20.com (ইংরেজি ভাষায়)। সংগ্রহের তারিখ ১০ মার্চ ২০১৭।  "Cricket Records | Records | Caribbean Premier League, 2017 – St Lucia Zouks | | Batting and bowling averages | ESPNcricinfo"। Cricinfo। সংগ্রহের তারিখ ৪ ফেব্রুয়ারি ২০১৮।  "27th Match (N), Caribbean Premier League at Bridgetown, Aug 31 2017 | Match Report | ESPNCricinfo"। ESPNcricinfo। সংগ্রহের তারিখ ৪ ফেব্রুয়ারি ২০১৮।  "Kieron Pollard gets involved in heated argument with Rahkeem Cornwall; watch video"। The Indian Express (ইংরেজি ভাষায়)। ৪ সেপ্টেম্বর ২০১৭। সংগ্রহের তারিখ ৪ ফেব্রুয়ারি ২০১৮।  "Super50 Cup, 2018/19 – Leeward Islands: Batting and Bowling Averages"। ESPN Cricinfo। সংগ্রহের তারিখ ২৩ অক্টোবর ২০১৮।  "WICB Professional Cricket League Regional 4 Day Tournament, 2018/19 Cricket Team Records & Stats | ESPNcricinfo.com"। Cricinfo। সংগ্রহের তারিখ ২০ মার্চ ২০১৯।  "Leeward Islands' declaration to lose backfires with bad maths"। ESPNcricinfo (ইংরেজি ভাষায়)। ১৬ মার্চ ২০১৯। সংগ্রহের তারিখ ২০ মার্চ ২০১৯।  "Rahkeem Cornwall makes it to West Indies Test squad"। ESPN Cricinfo। সংগ্রহের তারিখ ১০ আগস্ট ২০১৯।  "'Test format suits my game' – Rahkeem Cornwall chuffed at maiden call-up"। International Cricket Council। সংগ্রহের তারিখ ১৯ আগস্ট ২০১৯।  "2nd Test, ICC World Test Championship at Kingston, Aug 30 – Sep 3 2019"। ESPN Cricinfo। সংগ্রহের তারিখ ৩০ আগস্ট ২০১৯।  "Meet Rahkeem Cornwall, the World's Heaviest Test Cricketer"। NDTV। সংগ্রহের তারিখ ৩১ আগস্ট ২০১৯।  "Thomas Leads Star-studded National Squad In LICB 50 Overs Tourney"। Antigua Observer। ২৫ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৯।  "Rahkeem Cornwall, World's Heaviest Cricketer, Bags Maiden Five-Wicket Haul in Afghanistan vs West Indies One-Off Test 2019"। Latestly। সংগ্রহের তারিখ ২৭ নভেম্বর ২০১৯।  "Darren Bravo, Shimron Hetmyer, Keemo Paul turn down call-ups for England tour"। ESPN Cricinfo। সংগ্রহের তারিখ ৩ জুন ২০২০।  "Squad named for Sandals West Indies Tour of England"। Cricket West Indies। সংগ্রহের তারিখ ৩ জুন ২০২০।  "Nabi, Lamichhane, Dunk earn big in CPL 2020 draft"। ESPN Cricinfo। সংগ্রহের তারিখ ৬ জুলাই ২০২০।  "Teams Selected for Hero CPL 2020"। Cricket West Indies। সংগ্রহের তারিখ ৬ জুলাই ২০২০।  শারমন লুইস ডুইট ওয়াশিংটন প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে রহকিম কর্নওয়াল (ইংরেজি) ক্রিকেটআর্কাইভে রহকিম কর্নওয়াল (সদস্যতা প্রয়োজনীয়) (ইংরেজি)